מסילת הרכבת דרעא–צמח

שמאל|ממוזער|250px|לוח זמני נסיעות של הקו מ-1944. התחנות לאורך הירמוך מוזכרות כאן. לפי לוח זה, זמן הנסיעה מתחנת צמח לדרעא ארך כ-3 שעות
שמאל|ממוזער|250px|רכבת "תיירים" בקרבת דרעא (צולם 2007)
שמאל|ממוזער|250px|דוגמה לאתגרים ההנדסיים שעמדו בפני בוני המסילה - מעבר עמוק שנחצב בהר לקראת תחנת זייזון (1908)
**מסילת הרכבת דרעא–צמח** היא החלק המזרחי של שלוחת מסילת הרכבת החיג'אזית מדרעא לחיפה (חלקה המערבי של השלוחה היא רכבת העמק). המסילה קישרה את תחנת הרכבת בצמח לעיירה דרעא שבסוריה שם התחברה לרכבת החיג'אזית. הקו חדל לפעול בשנת 1946 לאחר שפוצץ הגשר המרכזי על הירמוך והתנועה בין חיפה לדרעא פסקה. הסורים חידשו את תנועת הרכבות בחלק מהקו עבור תיירים אך גם אטרקציה זו פסקה עם פריצת מלחמת האזרחים בסוריה.

## ההיסטוריה של המסילה
היוזם והמממן של מסילה זו (כמו גם של כל הרכבת החיג'אזית) היה הסולטאן העות'מאני עבדול חמיד השני. הוא מינה את המהנדס הגרמני היינריך אוגוסט מייסנר לתכנן ולהקים את שתי המסילות. המטרה של הקמת השלוחה לחיפה הייתה להתחרות במסילה שבנו הצרפתים מהחורן לביירות.

סלילת הרכבת החיג'אזית החלה ב-1900 ובשנת 1903 החלו בחיפה העבודות לבניית השלוחה בין חיפה לדרעא. בינואר 1904 נחנך הקטע הראשון בן 59 ק"מ בין תחנת הרכבת חיפה מזרח לתחנת הרכבת בית שאן. ב-15 באוקטובר 1905 נחנכה המסילה לכל אורכה ובמהלכה יצאה הרכבת הראשונה מחיפה לדמשק והוסר הלוט מעל אנדרטת שיש, הניצבת עד לימינו בסמוך לתחנה בחיפה.

לאחר חנוכתה פעלה הרכבת בין חיפה ודרעא ללא הפסקה (למעט תקופה מסוימת בתקופת מלחמת העולם הראשונה). בגלל האופי התלול של הירמוך היה צורך בקטר חזק יותר שימשוך את הרכבת במעלה הנהר לכן נבנה בצמח סובבן והקטר שהגיע עם הרכבת מחיפה חזר אליה וקטר חזק יותר, שהגיע מדרעא, נרתם לרכבת ומשך אותה בעליות של הירמוך.

לאחר מלחמת העולם הראשונה נחלק האזור הצפוני בין אנגליה לבין צרפת, כשקו הגבול בין המעצמות עבר 7 ק"מ ממזרח לתחנת צמח.

התנועה בין חיפה ודרעא נמשכה עד 1945. החל משנה זו ביצעה ההגנה מספר פעולות שגרמו לשבוש תנועת הרכבות בקוי הרכבת בארץ. שיא הפעילות נרשם בליל הגשרים בו פוצץ גשר "ג'יסר אל האווי" דבר שהביא להפסקת תנועת הרכבות לכל אורכה של המסילה. תנועת הרכבות, בחלק המערבי (רכבת העמק), נמשכה עד 1951. תנועת הרכבות בין דרעא לאל חמה נמשכה עד 1967. בהמשך הופעל רק המקטע בין תחנת זיזון עד דרעא כל ידי חברת הרכבות הסורית (בעיקר עבור תיירים חובבי רכבות) אבל גם פעילות זו נפסקה עם פרוץ מלחמת האזרחים בסוריה.

## מבנה המסילה
רוחב המסילה תאם לתקן העות'מאני של 105 ס"מ. אדני הרכבת היו ממתכת ויוצרו במפעל בבלגיה ובארצות הברית. רוחב מסילה של 105 ס"מ חוסך מצד אחד בהוצאות התשתית ומאפשר מצד שני עקומות רכבת חדות יותר אולם מקטין את יציבות הרכבת (בגלל מרכז כובד גבוה יותר). רוחב זה תואם גם לרוחב מסילת הרכבת החיג'אזית.

## הטופוגרפיה של המסילה
קיים שוני רב בטופוגרפיה של שני חלקי שלוחת דרעא–חיפה. החלק המערבי (רכבת העמק) מישורי ברובו (למעט קטע העלייה באזור ירדנה) בעוד שהחלק המזרחי, העובר לאורך ערוץ הירמוך, מתאפיין בפיתולים רבים ובעליות תלולות ולכן מרחק של כ-48 ק"מ (בקו אוויר) נמתח לאורך כ-73 ק"מ ומטפס מרום של 200- מטר (בתחנת צמח) לרום של 500+ מטר מעל פני הים (בדרעא). האתגר הטופוגרפי ייקר את עלות הסלילה בכ-70% ביחס לסלילה במישור.

## מסלול המסילה
לאורך המסילה נבנו מספר תחנות ששירתו את היישובים בערוץ. הטופוגרפיה של הירמוך אילצה את בוני המסילה לכרות שמונה מנהרות (באורך כולל של כ-1100 מטר) ולבנות כ-330 גשרים ומעבירי מים:

### תחנות רכבת
בין תחנת צמח לתחנת דרעא נבנו שבע תחנות רכבת:
* תחנת הרכבת בצמח – תחילת המסילה (רום 200-, 87 ק"מ מתחנת חיפה מזרח)
* תחנת הרכבת אל חמה – תחנה ששירתה את המבקרים במרחצאות אל חמה (רום 160-, 95.5 ק"מ מתחנת חיפה מזרח).
* תחנת הרכבת "ודי חָ'לֵד" (Wadi Chalid) בנקודת מפגש הירמוך ונחל רוקד (רום 70-, 107 ק"מ מתחנת חיפה מזרח).
* תחנת הרכבת "אש שג'רה" (Esh Shejara). תחנה זו היא הראשונה ממקטע המסילה הפעיל (רום 20+, 119.5 ק"מ מתחנת חיפה מזרח).
* תחנת הרכבת "מכארין" (Mukarin) (רום 60+, 124.5 ק"מ מתחנת חיפה מזרח).
* תחנת הרכבת זיזון (Zeizoun) (רום 250+, 136 ק"מ מתחנת חיפה מזרח)
* תחנת הרכבת תל אש שבאב (Tel esh-Shebab)
* תחנת הרכבת מזריב (Muzeirub) (רום 460+, 149 ק"מ מתחנת חיפה מזרח).
* תחנת הרכבת דרעא (Dera'a) שם התחברה המסילה לרכבת החיג'אזית (רום 460+, 161 ק"מ מתחנת חיפה מזרח).

תמונה:2016 WLM - OVEDC - ZEMAH 040.jpg|תחנת הרכבת סמח
תמונה:PikiWiki Israel 13901 Turkish railway station at Hamat Gader.JPG|תחנת הרכבת אל חמה
תמונה:216-A4 27 Deraa 20000912.jpg|תחנת הרכבת בדרעא
תמונה:T E Lawrence and the Arab Revolt 1916 - 1918 Q59629.jpg|תחנת הרכבת במכארין (צילום ממלחמת העולם הראשונה)
תמונה:267-A5 08 Deraa 20000913.jpg|תחנת הרכבת בזיזון


### גשרים
לאורך המסילה נבנו כ-14 גשרים גדולים מעל הירמוך ועוד מאות גשרונים ומעברי מים שרובם הגדול אינו מתועד:
* גשר אל חמה (ג'יסר אל האווי) – גשר באורך כ-130 ובגובה של כ-20 מטר. פוצץ ב-1946 במסגרת ליל הגשרים. חלקו בתחום ישראל וחלקו בתחום ירדן (רום 180-).
* גשר אל בנה (ג'יסר אל בָּנָה) – גשר ברזל באורך של כ-80 מטר לפני מרחצאות אל חמה (רום 165-).
* גשר בָּטְמה (ג'יסר אום בָּטְמָה) – גשר ברזל מעל הירמוך מייד לאחר אל חמה (רום 160-).
* גשר "שק אל בָּרַד" – גשר ברזל על הירמוך ליד הכפר הירדני "אל מוחיבא אל פוקא" (רום 120-).
* גשר ח'לד (ג'יסר ח'לד) (רום 60-).

תמונה:T E Lawrence and the Arab Revolt 1916 - 1918 Q59615.jpg|גשר ג'סר אל חאווי – גשר הרכבת ה-2 על הירמוך (הראשון היה הגשר בנהריים שהיה חלק מרכבת העמק)
תמונה:T E Lawrence and the Arab Revolt 1916 - 1918 Q59616.jpg|גשר ג'יסר אל בָּנָה – גשר הרכבת ה-3 על הירמוך
תמונה:T E Lawrence and the Arab Revolt 1916 - 1918 Q59617.jpg|גשר ג'יסר אום בָּטְמָה – גשר הרכבת ה-4 על הירמוך
תמונה:PikiWiki Israel 69962 the golan heights.jpg|גשר שק אל בָּרַד – גשר הרכבת ה-5 על הירמוך
תמונה:T E Lawrence and the Arab Revolt 1916 - 1918 Q59627.jpg|גשר הרכבת הראשון אחרי תחנת "אש שג'רה" (Esh Shejara)
תמונה:T E Lawrence and the Arab Revolt 1916 - 1918 Q59628.jpg|גשר הרכבת השני אחרי תחנת "אש שג'רה" (Esh Shejara)
תמונה:T E Lawrence and the Arab Revolt 1916 - 1918 Q59626.jpg|גשר הרכבת לפני תחנת "מכארין" (Mukarin)
תמונה:T E Lawrence and the Arab Revolt 1916 - 1918 Q59630.jpg|גשר הרכבת לאחר תחנת "מכארין" (Mukarin)
תמונה:T E Lawrence and the Arab Revolt 1916 - 1918 Q59640.jpg|גשר הרכבת בקרבת תחנת תל אש שבאב (Tel esh-Shebab)
תמונה:T E Lawrence and the Arab Revolt 1916 - 1918 Q59643.jpg|גשר הרכבת בכניסה למנהרה 7


### מנהרות
לאורך המסילה נכרו שמונה מנהרות, אולם רק חלק קטן מהן מתועד.
* מנהרה #1 (מנהרה 105) על הגדה הצפון מערבית של הירמוך. נמצאת בתחום ישראל אך נדרש אישור צבאי על מנת להגיע אליה (רום 50-), אורכה כ-200 מטר.

תמונה:The first train tunnel of Samakh–Daraa line of Hejaz Railway West portal.jpg|מנהרה 1 – הפתח המערבי של המנהרה
תמונה:The first train tunnel of Samakh–Daraa line of Hejaz Railway Inside West portal.jpg|מנהרה 1 – בתוך המנהרה, לכיוון המערב
תמונה:Tunnel 105 of Samakh–Daraa line 5.jpg|מנהרה 1 – בתוך המנהרה
תמונה:Rail near Tunnel 105.jpg|מנהרה 1 – פסי הרכבת סמוך למנהרה
תמונה:T E Lawrence and the Arab Revolt 1916 - 1918 Q59631.jpg|מנהרה מספר 2 (1908)
תמונה:T E Lawrence and the Arab Revolt 1916 - 1918 Q59635.jpg|מנהרה מספר 3 (1908)
תמונה:T E Lawrence and the Arab Revolt 1916 - 1918 Q59636.jpg|מנהרה מספר 4 (1908)
תמונה:T E Lawrence and the Arab Revolt 1916 - 1918 Q59638.jpg|מנהרה מספר 5 (1908)
תמונה:T E Lawrence and the Arab Revolt 1916 - 1918 Q59639.jpg|מנהרה מספר 6 (1908)


## קישורים חיצוניים

* 
* אוהד בן אהרון, מנהרת הירמוך – ביקור היסטורי באתר שננטש ונשכח לפני עשרות שנים, באתר 4X4
*איתמר מור, אגדה חיג'אזית, באתר "עולם קטן" (אורכב)
*המלך של הירמוך- על גשר הרכבת הגדול בנהר הירמוך, בבלוג ארכיונתן

## הערות שוליים

דרעא
קטגוריה:ישראל: רכבות
קטגוריה:סוריה: רכבות
קטגוריה:רכבת ישראל: היסטוריה
דרעא–צמח